**מכרז פומבי ממוכן מספר 44/25**

**לאספקת שירותי תחזוקה לציוד קצה**

1. בנק ישראל (להלן: "**הבנק**") מזמין בזה הצעות לאספקת שירותי תחזוקה לציוד קצה (להלן: "**הפרויקט**" או "**השירותים**"), הכל על פי האיפיון המפורט במסמך הגדרת השירותים המצורף כחלק ד למסמכי המכרז .
2. תקופת ההתקשרות היא ל **3 שנים** (כפוף לאפשרות הבנק בהסכם ההתקשרות לקצרה). כמו כן, הבנק רשאי לממש אופציה להאריך את תקופת ההתקשרות מעת לעת בין לשירותים מסוימים הנכללים במכרז ובין לכל הכלול בו, עד **6 שנים**. כמו כן, הבנק רשאי לרכוש בתקופת ההסכם שירותים נוספים מהזוכה בהתאם לזכויות ברירה המפורטות בהסכם ההתקשרות.
3. רשאי להשתתף במכרז כל גורם אשר עומד במועד האחרון להגשת ההצעות במכרז בכל הדרישות המפורטות להלן:
	1. המציע הוא אזרח ישראל או תאגיד המאוגד כדין בישראל, וברשותו כל האישורים והתצהירים הדרושים לפי חוק עסקאות גופים ציבוריים, התשל"ו-1976.
	2. היקף המכירות השנתי של המציע בתחום שירותי תחזוקה לציוד מחשבים בישראל, בכל אחת מן השנים 2022-2024 היה לפחות 200,000 ₪ (לא כולל מע"מ).
	3. בכל אחת מן השנים 2022, 2023 ו-2024 המציע סיפק שירותי תחזוקה לציוד מחשבים לשלושה לקוחות לפחות, אשר לכל אחד מהם ציוד הכולל 1,000 מחשבים ניידים או נייחים, 500 צגי מחשב ו-100 מדפסות רשת לפחות.
	4. המציע מעסיק לפחות 15 טכנאי שירות, בעלי ניסיון של שנה אחת לפחות במתן שירותי תחזוקה לציוד מחשבים, מתוכם:
		1. לפחות שלושה (3) טכנאים בעלי תעודת הכשרה כטכנאי בנושאי חומרה, בהיקף של 200 שעות לימוד לפחות;
		2. פחות 2 טכנאים בעלי תעודת הסמכה כמנהלי רשת MCSE/MCITP.
4. ההצעות למכרז יוגשו במערכת מכרזים אלקטרונית, כמפורט בסעיף **5** לחלק א למסמכי המכרז. לתשומת לב המציע הרישום המקדים למערכת המכרזים האלקטרונית ומגבלות גודלי הקבצים שניתן לטעון למערכת.
5. המועד האחרון להגשת ההצעות הוא ‏יום שני 10 נובמבר 2025 , בשעה 12:00.
6. מסמכי המכרז במלואם נגישים באתר האינטרנט של בנק ישראל שכתובתו: [www.boi.org.il](http://www.boi.org.il), תחת "מכרזים והתקשרויות", וניתן להוריד אותם משם.
7. הודעה זו מתפרסמת גם באתר הבנק, בעברית ובערבית, וכן בעיתון בשפה הערבית. יחד עם זאת הנוסח המחייב הוא הנוסח בשפה העברית. לבירורים ניתן לפנות בטלפון 02-6552838 או בדוא"ל tenders@boi.org.il.
8. הבנק רשאי, בכל עת לפני המועד האחרון להגשת ההצעות, להכניס שינויים במסמכי המכרז (לרבות שינוי מועדים, תנאי סף ופרטים אחרים, מיוזמתו או כתשובה לשאלות המציעים). כל שינוי יהיה בכתב, יפורסם באתר האינטרנט של הבנק ויובא לידיעת כל הגורמים שפנו בשאלות הבהרה, ואם נערך כנס מציעים - למי שלקח בו חלק.

**הבנק אינו חייב לקבל את ההצעה הזולה ביותר, או הצעה כלשהי**

**במקרה של סתירה או אי התאמה בין מודעה זו לבין מסמכי המכרז, יגברו הוראות מסמכי המכרז**